
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ 

	2026-жылдын»19» майы 
	         № 55
	                       Москва шаары




Евразия экономикалык комиссиясынын Коллегиясынын 
2013-жылдын 10-декабрындагы № 289 чечимине 
өзгөртүүлөрдү киргизүү жөнүндө

Евразия экономикалык бирлигинин Бажы кодексинин 112-беренесинин 1 – 4-пункттарына ылайык Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын 2013-жылдын 10-декабрындагы № 289 «Товарларга декларацияда билдирилген маалымдарга өзгөртүүлөрдү (толуктоолорду) киргизүү жана Бажы бирлигинин Комиссиясынын жана Евразия экономикалык комиссиясынын Коллегиясынын айрым чечимдерин күчүн жоготту деп таануу жөнүндө» чечимине тиркемеге ылайык өзгөртүүлөр киргизилсин.
2. Ушул Чечим 2027-жылдын 1-январынан тартып күчүнө кирет.



	Евразия экономикалык комиссиясынын Коллегиясынын төрагасы
	
Б. Сагинтаев

ТИРКЕМЕ

Евразия экономикалык комиссиясынын Коллегиясынын 2026-жылдын
19-майындагы № 55 чечимине

[bookmark: _GoBack]Евразия экономикалык комиссиясынын Коллегиясынын 
2013-жылдын 10-декабрындагы № 289 чечимине киргизилүүчү 
Ө З Г Ө Р Т Ү Ү Л Ө Р

1. Көрсөтүлгөн Чечим менен бекитилген Товарларга декларацияда билдирилген маалымдарга өзгөртүүлөрдү (толуктоолорду) киргизүү тартибинде:
а) 6-пунктта:
биринчи абзацтан кийин төмөнкүдөй мазмундагы абзацтар менен толукталсын:
«ТДК (товарлардын декларациясынын корректировкасы) электрондук документ түрүндө берилет.
ТДКны кагаз жүзүндөгү документ түрүндө берүүгө төмөнкү учурларда жол берилет:
техникалык үзгүлтүктөрдөн, байланыш каражаттарынын (телекоммуникациялык тармактардын жана «Интернет» маалыматтык-телекоммуникациялык тармактарынын) иштериндеги бузулуулардан, электр энергиясынын өчүрүлүшүнөн улам бажы органдары колдонгон маалыматтык тутумдардын бузуктугуна байланыштуу ТДКны электрондук документ түрүндө берүүнү камсыз кылуу үчүн бажы органында мүмкүнчүлүк жок болгондо;
ТДда билдирилген, кагаз жүзүндө берилген маалымдарга өзгөртүүлөрдү (толуктоолорду) киргизүүдө, Кодекстин 104-беренесинин 5-пунктунун негизинде бажылык жөнгө салуу жөнүндө мүчө мамлекеттин мыйзамдарында белгиленген учурларда.»;
экинчи абзацтын экинчи сүйлөмүндө:
«эгерде ТД» деген сөздөр «эгерде ТДК» деген сөздөр менен алмаштырылсын;
«ТДК жана» деген сөз алып салынсын;
«берилиши мүмкүн» деген сөздөр «берилет» деген сөз менен алмаштырылсын;
үчүнчү абзацта «ТД» аббревиатурасы «ТДК» аббревиатурасы менен алмаштырылсын; 
б) 7-пунктта «ТДКны каттоо журналына жазуу жүзүндө жана (же) электрондук түрдө» деген сөздөр алып салынсын;
[bookmark: _Hlk236041348]в) 9-пункттун биринчи абзацында «бажы органынын маалыматтык тутумун колдонуу менен жазуу жүзүндө жана (же) электрондук түрдө ТДКны каттоо журналында» деген сөздөр алып салынсын;
г) 11-пункт төмөнкүдөй мазмундагы «п» пунктчасы менен толукталсын:
«п) белгиленген талаптарды сактоо шартында, анын ичинде Казакстан Республикасынын мыйзамдарында каралган төлөөнүн мындай ыкмасын колдонуу үчүн негиз болуп саналган документтерди бажы органына берүүгө байланыштуу эсепке алуу ыкмасы менен товарларды чыгаргандан кийин төлөөчү тарабынан кошумча нарк салыгын төлөө ыкмасын колдонуу жөнүндө маалымдар билдирилген учурда (Казакстан Республикасы үчүн).»;
д) 12-пункттун биринчи жана экинчи абзацтары төмөнкүдөй редакцияда баяндалсын:
[bookmark: _Hlk236037490]«12. ТДда билдирилген маалымдарга өзгөртүүлөрдү (толуктоолорду) киргизүү үчүн товарлар чыгарылгандан кийин декларант тарабынан ТДК тиешелүү түрдө толтурулган кайрылуу, анын электрондук түрү (ТДК үчүн кагаз жүзүндөгү документ түрүндө), ТДда билдирилген маалымдарга киргизилүүчү өзгөртүүлөрдү (толуктоолорду) ырастоочу документтер, товарлардын бажы наркы жөнүндө маалымдарга өзгөртүүлөр (толуктоолор) киргизилген учурда – ТДК, анын электрондук түрү (кагаз жүзүндөгү документ түрүндөгү ТДК үчүн), ал эми бажы жана башка төлөмдөрдү төлөө зарыл болгон учурда – ошондой эле алардын төлөнгөндүгүн ырастоочу документтер жана (же) маалымдар берилет. Россия Федерациясында бажы жана башка төлөмдөрдүн төлөнгөндүгүн ырастоочу документтер жана (же) маалымдар берилбейт. 
Кайрылуу Кодекстин 115-беренесинин 3-пунктунда, 116-беренесинин
 6-пунктунда жана ушул Тартиптин 11-пунктунун «ж» – «и» жана «о» пунктчаларында каралган учурларда берилбейт. Бул учурда декларант тарабынан ТДК тиешелүү түрдө толтурулган кайрылуу, анын электрондук түрү (ТДК үчүн кагаз жүзүндөгү документ түрүндө), ТДда билдирилген маалымдарга киргизилүүчү өзгөртүүлөрдү (толуктоолорду) ырастоочу документтер, товарлардын бажы наркы жөнүндө маалымдарга өзгөртүүлөр (толуктоолор) киргизилген учурда – ТД, анын электрондук түрү (кагаз жүзүндөгү документ түрүндөгү ТДК үчүн), ал эми бажы жана башка төлөмдөрдү төлөө зарыл болгон учурда – ошондой эле алардын төлөнгөндүгүн ырастоочу документтер жана (же) маалымдар берилет. Россия Федерациясында бажы жана башка төлөмдөрдүн төлөнгөндүгүн ырастоочу документтер жана (же) маалымдар берилбейт.»;
е) 13-пункттун биринчи абзацынын биринчи сүйлөмү төмөнкүдөй редакцияда баяндалсын:
«13. Кайрылуу эркин жазуу же электрондук формада түзүлөт.»;
[bookmark: _Hlk236037714]ж) 15-пунктта «кайрылуу,» деген сөз алып салынсын;
з) 18-пункттун «в» пунктчасынын экинчи абзацында:
«жазуу формасында» деген сөз алып салынсын;
«, электрондук формада же баш тартууну кагаз жүзүндөгү документ түрүндө жөнөтүү жолу менен» деген сөздөр менен толукталсын;	
[bookmark: _Hlk236038051]и) 19-пунктта:
экинчи сүйлөм алып салынсын;
төмөнкүдөй мазмундагы абзацтар менен толукталсын:
«ТДК электрондук документ түрүндө берилгенде бажы органы декларантка мындай ТДКнын катталган күнү жана анын каттоо номери жөнүндө маалымдарды электрондук формада жөнөтөт. 
ТДК кагаз жүзүндөгү документ түрүндө берилгенде бажы органы ТДнын, ТДКнын тиешелүү графаларында жана товарлардын бажы наркы жөнүндө маалымдарга өзгөртүүлөр (толуктоолор) киргизилген учурда – ошондой эле БДНдин (бажы декларациясынын наркы) тиешелүү графаларында тиешелүү жазууларды жүргүзөт (белгилерди коёт).»;
к) 20-пунктта:
биринчи абзац төмөнкүдөй мазмундагы абзацтар менен алмаштырылсын:
«20. Электрондук документ түрүндөгү ТДнын кызмат адамы тарабынан толтурулуучу графаларындагы жазууларга (белгилерге) гана өзгөртүүлөрдү (толуктоолорду) киргизүү зарыл болгон учурда мындай өзгөртүүлөр (толуктоолор) ТДга бажы органынын маалыматтык тутумун колдонуу менен киргизилет. ТД киргизилген өзгөртүүлөрү (толуктоолору) менен электрондук документ түрүндө же болбосо мындай өзгөртүүлөр (толуктоолор) жөнүндө маалымат декларантка мындай өзгөртүүлөр (толуктоолор) киргизилген күндөн тартып 1 жумушчу күндөн ашпаган мөөнөттө электрондук формада жиберилет.
ТДнын кызмат адамы тарабынан толтурулуучу графаларындагы жазууларга (белгилерге) гана кагаз жүзүндөгү документ түрүндө өзгөртүүлөрдү (толуктоолорду) киргизүү зарыл болгон учурда мындай өзгөртүүлөр (толуктоолор) ТДга кол жазма менен киргизилет жана өзгөртүүлөр (толуктоолор) киргизилген датаны көрсөтүү менен кызмат адамынын колу жана жеке номерлүү мөөрү менен (бар болсо) күбөлөндүрүлөт. Мында кызмат адамы тарабынан ТДнын электрондук түрүнө тиешелүү өзгөртүүлөр (толуктоолор) киргизилет.»;
үчүнчү абзац төмөнкүдөй редакцияда баяндалсын:
«ТД киргизилген өзгөртүүлөрү (толуктоолору) менен электрондук документ түрүндө же болбосо бажы органынын маалыматтык тутумун колдонуу менен электрондук түрдө мындай өзгөртүүлөр (толуктоолор) жөнүндө маалыматты киргизилген өзгөртүүлөрү (толуктоолору) менен электрондук документ түрүндө ТДнын декларантына жөнөтүү үчүн техникалык мүмкүнчүлүк болбогон учурда, же болбосо мындай өзгөртүүлөр (толуктоолор) жөнүндө маалымат электрондук түрдө кагаз жүзүндө басылып чыгат жана ушул пункттун үчүнчү абзацында белгиленген тартипте декларантка жөнөтүлөт.»;
л) 21-пунктта:
«№ 1 тиркемеге ылайык форма боюнча» деген сөздөр «№ 1 тиркемеге ылайык форма боюнча таризделген электрондук документ же кагаз жүзүндөгү документ түрүндө. Мында электрондук документ түрүндө таризделген чечим аталган тиркемеде каралган маалымдарды камтууга тийиш.» деген сөздөр менен алмаштырылсын;
м) 22-пункт төмөнкүдөй редакцияда баяндалсын:
«22. Электрондук документ түрүндө таризделген чечим декларантка электрондук документтер менен алмашууга мүмкүндүк берүүчү маалыматтык тутумдарды жана маалыматтык технологияларды колдонуу менен аны кабыл алган күндөн тартып 1 жумушчу күндөн кечиктирбестен жиберилет.
Кагаз жүзүндөгү документ түрүндө таризделген чечим декларантка кол койдуруу менен тапшырылат же болбосо ал кабыл алынган күндөн тартып 5 жумушчу күндөн ашпаган мөөнөттө тапшыруу жөнүндө кабарлоо менен тапшырыктык почта жөнөтүүсү менен жөнөтүлөт.»;
н) 25-пункттун биринчи абзацындагы «алар кызмат адамы тарабынан толтурулат» деген сөздөр «ошондой эле, эгерде бажы жана башка төлөмдөрдү төлөө жөнүндө талап белгиленген мөөнөттө төлөнбөгөн бажы алымдарынын, салыктарынын суммалары бажы органы жиберген кабарламада камтылса, бажы жана башка төлөмдөрдү төлөө жана (же) өндүрүү учурунда ТДК жана (же) БДН кызмат адамы тарабынан толтурулат» деген сөздөр менен алмаштырылсын;
о) 27-пункт төмөнкү мазмундагы абзац менен толукталсын:
«Электрондук документ түрүндөгү талап ушул Тартиптин № 2 тиркемесинде каралган маалымдарды камтууга тийиш.»;
[bookmark: _Hlk236040674]п) 29-пункттун экинчи абзацында «БДН берилет» деген сөздөр «ТДК, БДН берилет» деген сөздөр менен алмаштырылсын. 
2. Көрсөтүлгөн Чечим менен бекитилген Товарларга декларацияны корректировканы толтуруу тартибинин 10-пунктунун 11 жана 10-пунктчаларында «жазуу формасында» деген сөздөр «кагаз жүзүндөгү документ түрүндө» деген сөздөр менен алмаштырылсын. 

